«Täpselt. Ja siin ei muuda ka see midagi, et ma teile seda räägin. Protseduur on alati üks ja seesama. Saadik maandub ja annab oma sõnumi üle tulisele, metsikule noorele inimtõule nagu teie. Talle avaldatakse meeleheitlikku vastupanu, püütakse teda iga hinna eest tappa. Kui kõik katsed nurjuvad, on rahvas tavaliselt üsna masendatud. Kui koloniseerimisrühm kohale saabub, toimub nende harimine sellevõrra kiiremini.» Ta peatus ja jätkas siis: «Enamik planeete on olnud siiski rohkem huvitatud teooriast, mida ma pakun. Kinnitan teile, et see muudab ülemineku palju kergemaks.»